OpenLLM-France/wikimedia huggingface dataset:
# Zinta magnetiko

Zinta magnetikoa informazioa biltzeko bitarteko edo euskarri mota bat da. Poliesterrezko edo beste edozein material malguzko zinta izaten da, magnetizazioarekiko sentikorra den geruza batez (gehienetan burdin oxidoa edo kromatoren bat) estalita dagoena eta soinua, irudia, bideoa, datuak eta abar erregistratzeko balio duena.
Hainbat zinta mota daude, bai neurri fisikoen arabera, bai eraketa kimikoaren arabera, bai grabazio-formatuaren arabera, bai grabatu nahi den informazio mota espezializatuaren arabera.
Zinta magnetikoko datuak masiboki biltegiratzeko gailu informatikoak segurtasun-kopietarako eta informazio-prozesu sekuentzialerako erabiltzen dira nagusiki, hala nola erakunde publiko eta pribatu handien nominak egiteko.
Musika (audio-kasetea bezala) eta bideoa (VHS zintak bezala) analogikoki gordetzeko ere erabili da.
Erreproduzitzen/grabatzen duen ekipoaren arabera, audioko zinta magnetikoak izen desberdinak ditu:
* Soinu-bobina edo bobina-zinta irekia, magnetofonoa bada. Zinta magnetikoa bobina baten biribilka daiteken plastikozko euskarri magnetizagarria da. Gailu honen unitatea armairu bateko itxura du. Honen barruan bobina bi daude, bat igorlea, irakurtzeko eta idazteko eta bestea hartzailea, irakurtzeko eta idazteko burutik igaro eta gero zinta bertan biltzen dena. Ezaugarriak:
*   * Zinta euskarri jarraitua edo sekuentziala, beraz ez da helbideragarria
*   * Euskarria berrerabilgarria da
*   * Biltegiratze ahalmena bit-hazbetekotan neurtzen da (bpi bits per inch).
* Kasetea, kasete edo walkman erreproduzigailu batean formatu trinkoan erabiltzen denean.
* Soinu-kartutxoa, kartutxoek erabiltzen dutenean. Aurrean aipatutako zinta magnetiko da baina agerian dagoen bobina baten agertu beharrean, zintaren bobinak kartutxo batez babestuta daude, normalki plastikozkoa. Askoz txikiagoak dira. Bideo-zintak bezala baina txikiagoak.
* Bideo-zinta, bideo-grabagailu eta bideo-erreproduzigailuetan erabiltzen denean.

## Erreferentziak

* ↑ «Zinta magnetikoa (ZT Hiztegi Berria)» zthiztegia.elhuyar.eus (Elhuyar) (Noiz kontsultatua: 2021-07-21).
* ↑ (Katalanez) Lógica. UOC 2002 ISBN 978-84-8429-574-7. (Noiz kontsultatua: 2021-07-17).
* 1 2 «Soinua grabatzeko sistemak» www.ehu.eus (Noiz kontsultatua: 2021-07-21).
* ↑ «Soinua grabatzeko sistemak» www.ehu.eus (Noiz kontsultatua: 2021-07-17).
* ↑ «Formats de video de cinta magnètica» web.archive.org 2001-07-31 (Noiz kontsultatua: 2021-07-17).

## Ikus, gainera

* Babes digitala
* Biltegiratze periferiko

## Kanpo estekak

* Peter Z. Adelstein. La permanència de la informació numèrica / Zenbakizko informazioaren iraunkortasuna Revista Catalana de Archivística. Paper-sorta 18/2001.PDF
* IBMk eta Fujifilm-ek 35TB gordetzeko aukera ematen duen zinta magnetikoa garatu dute
* Datuak: Q193663
* Multimedia: Magnetic tapes / Q193663
# Zintra

Zintra edo zinbria eraikuntza fasean arku baten edo beste hargintza lan batzuen pisua eusteko balio duen egitura laguntzaile bat da. Zurkaitzez osatua dago, besteak beste.
Arkuak eta gangak eraikitzeko prozesuan dobelak eusteko erabiltzen dira amaituak egon arte, giltzarria jartzen denean.
Zintra arku edo ganga baten barne kurbaturari ere baderitzo.

## Zintra motak

* Zintra mugikorra: Lekuz aldatuta mugitzen dena
* Parhillerazko zintra: Meatzeetako galerietan erabiltzen dena
* Lineazko zintra: Meatze galerietan erabiltzen dena eta euren gainean hondakinak eta enborkiak jartzen diren estenple hilara horizontal batez eratua dagoena
* Zintra finkoa: Gangako istribu edo pilen artean dagoen espazioan euskarri bat edo gehiago dituena
* Zintra mistoa: Bere forma edo armazoian orokorrean bildua izanda, ondoren istribuen arteko euste puntuak jasotzen dituena, finkoetan bezala.
* Zintra peraltatua: Bere ardatza, eratzen duen arkuaren sokaren erdia baino gehiago dena
* Zintra beheratua: Ardatzaren altuera arkuaren sokaren erdia baino gutxiago dena.
* Zintra malgua edo bildua: Tarteko euskarririk ez duena eta soilik istribu edo pilen fabriketan eutsia doana.

## Erreferentziak

* ↑ Arkitektura hiztegia

## Kanpo estekak

* Datuak: Q1813469
* Multimedia: Centring / Q1813469
# Zintz egite

Zintz egitea edo mukiak kentzea sudurretik indarrez arnasa eginez mukia egozteko ekintza da. Hau paperezko zapi edo mukizapi batean egin ohi da. Paperezko zapiak erabilpen bakoitzaren ondoren konposatuak diren heinean egokiagoak direlarik, eta mukuzapiak, berriz, gozoagoak, ingurumenarekin lagunkoiagoak eta dotoreagoak.
Zintz egitea sudur-kongestioa edo errinorrea, hotzeria edo alergien ondorioz sortutakoa, arintzeko erabil daiteke.

## Erreferentziak

* ↑ (Ingelesez) wikiHow. How to Blow Your Nose. .

## Kanpo estekak

* Datuak: Q12055061
* Multimedia: Nose-blowing / Q12055061
# Zhytomyrko oblasta

Zhytomyrko oblasta (ukraineraz: Житомирська область, translit. Zhytomyrs’ka oblast’), Ukrainako ipar-mendebaldeko oblasta da. 29.832 km²ko azalera du eta 2008an 1.307.976 biztanle zituen. Iparraldean Bielorrusiarekin du muga, mendebaldean Khmelnitski eta Rivneko oblastekin, hegoaldean Vinnytsiako oblastarekin eta ekialdean Kieveko oblastarekin. Zhytomyr hiria da oblastaren zentro administratiboa.
Polesia eskualde historikoaren parte da.

## Ekonomia

Nekazal produktu nagusiak laboreak, azukre-erremolatxa, patata eta barazkiak dira. Ukrainako lupulu eta liho ekoilerik handiena da. Industriako arlo garrantzitsuenak elikagaien prozesamendua, makinagintza, zurgintza, eraikuntzako materialen produkzioa eta kontsumoko artikuluen industria dira. Aipagarriak dira portzelana ekoizpena, lihozko ehungintza eta musika tresnen (akordeoiak batez ere) fabrikazioa.

## Hiri nagusiak

Zhytomyrko oblasteko hiri handienak hauek dira (2005eko biztanleria):
* Zhytomyr: 277.875 biztanle
* Berdytxiv: 84.313 biztanle
* Korosten: 66.267 biztanle
* Novohrad-Volynsky: 55.966 biztanle

## Erreferentziak

* ↑ Ukrainako banaketa administratiboa World-gazetteer.com
* 1 2 Zhitomir oblast Ukrainetrek.com
* ↑ Zhytomyrko oblasteko hiriak. . World-gazetteer.com

## Kanpo estekak

* (Ukraineraz) Zhytomyrko oblasteko administrazioaren ataria
* Datuak: Q40637
* Multimedia: Zhytomyr Oblast / Q40637
# Zhytomyrreko erasoak

Zhytomyrreko erasoak –edo, hasiera batetan, singularrean, Zhytomyrreko eraso edo Zhytomyrreko Aireportuko eraso modura ezaguna– Zhytomyr aireportu zibilaren aurkako eraso bat da, 2022ko otsailaren 27an hasitakoa Kieveko erasoaldiaren barruan –Ukrainako inbasioaren testuinguruan–. Aireportua Ukrainako hiriburutik, Kievetik, 150 kilometrora dago, Zhytomyr hiritik gertu, Zhytomyr Oblastean. Errusiako Indar Armatuek Bielorrusian zeuden 9K720 Iskander misil-sistemak erabili zituztela jakinarazi zen. Hiria bera, Zhytomyr, erasotzen jarraitu zuten martxoan.

## Zhytomyr hiriko erasoak

2022ko martxoaren 1ean, arratsaldeko azken orduetaan, tropa errusiarrek hiriko bizitegi-sektore bati eraso zioten, Xukhevytx kalean, hamar bat eraikin eta hiriko ospitalea kaltetuz. Bonba batzuk jaurti zituzten ere, hirira; ondorioz, gutxienez bi zibil ukrainar hil eta beste hiru zauritu ziren.
Martxoaren 2an, jaurtigaiak eskualdeko zentro perinatalera eta etxe partikular batzuetara iritsi ziren.
Martxoaren 4an, misilak Zhytomyrreko 25. Eskolara iritsi ziren, eskola erdia suntsituz. Gauean, "Ozerne eta Zhytomyrreko Instalazio Blindatua" eraso zuten, beste bi pertsona zaurituz.
Martxoaren 8an, aire-eraso batean, misiletako bat logela batera iritsi eta, beste batek, Isovat fabrika kaltetu zuten.
Martxoaren 9an, hiriaren kanpoaldean –zehazki, Ozerne Barrutian– erasoak izan ziren.

## Erreferentziak

* ↑ (Ingelesez) «Airport in central Ukraine reportedly targeted by missile fired from Belarus» www.timesofisrael.com (Noiz kontsultatua: 2022-03-21).
* ↑ [https://twitter.com/kyivindependent/status/1498178611916034054 «⚡️Russia used Iskander missile systems to attack Zhytomyr Airport. The air strikes were conducted from Belarus, using Russian ballistic missile launchers. Earlier, Belarus said it wouldn’t allow air strikes from its territory amid Ukraine’s upcoming peace talks with Russia.»] Twitter (Noiz kontsultatua: 2022-03-21).
* ↑ (Errusieraz) «Російські окупанти вдарили бомбами по Житомиру. Горять житлові будинки» РБК-Украина (Noiz kontsultatua: 2022-03-21).
* ↑ (Errusieraz) «Окупанти обстріляли Обласний перинатальний центр в Житомирі» РБК-Украина (Noiz kontsultatua: 2022-03-21).
* ↑ «російські орки завдали потужного удару по школі Житомира» web.archive.org 2022-03-06 (Noiz kontsultatua: 2022-03-21).
* ↑ (Ukraineraz) Цензор.НЕТ. «Житомирський бронетанковий завод потрапив під російський авіаудар: двоє поранених, - голова ОВА Бунечко. ВIДЕО» Цензор.НЕТ (Noiz kontsultatua: 2022-03-21).
* ↑ (Errusieraz) «Ворог наніс авіаудар по Житомиру та Київській області. Повністю зруйновано гуртожиток» РБК-Украина (Noiz kontsultatua: 2022-03-21).
* ↑ (Ukraineraz) Цензор.НЕТ. «Війська РФ скидають авіабомби на Житомир. ВIДЕО» Цензор.НЕТ (Noiz kontsultatua: 2022-03-21).
iea2022ko Ukrainako inbasioa :
Errusia–Ukraina Gerraren parte :
ieaLaburpena :
ieaLiskar militarrak :
ieaJendartea :
ieaGerra-krimenak :
ieaErreakzioak :
ieaInpaktua :
ieaGako-jendea :
Kategoria
Commons :
# Zia

Zia izenarekin zenbait leku, pertsona eta kontzeptu izenda daitezke.

## Toponimia

* Zia: Berako auzoa.
* Zia: Itzako herria.
* Zia: Bidasoaren adarra.

## Deitura

* Policarpo Zia (1817 - 1867), nafar meategi-ingeniaria.

## Nautika

* Zia egitea: boga egitearen alderantzizko maniobra.

## Musika

* Zia edo plektro: bandurria, laute edo mandolina tresnak jotzeko hatzamarrekin erabiltzen den hiruki itxurako pieza txikia.

## Erreferentziak

* ↑ Espainierazko grafian Cía.
# Zia (Itza)

    Artikulu hau Itzako auzoari buruzkoa da; beste esanahietarako, ikus «Zia».
Zia Nafarroa Garaiko kontzejua da, Itza udalerrikoa. Itza zendearekin batu baino lehen, Gulibarko kontzejua zen. 39 biztanle zituen 2020an..

## Demografia

Ziako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 20 | 20 | 20 | 20 | 27 | 27 | 28 | 30 |

## Argazki galeria

* Zia, 20-10-20

## Erreferentziak

* ↑ Toponimia: Itza. euskaltzaindia.eus (Noiz kontsultatua: 2019-05-27).
* ↑ Zia: datos de la entidad. navarra.es (Noiz kontsultatua: 2021-7-11).

## Kanpo estekak

* Datuak: Q12269313
* Multimedia: Zia (Itza) / Q12269313
# Zia (nautika)

Itsasontzi batean, zia egitea indar propultsorea atzeraka egiteari esaten zaio. Ondorioz, zia egitean, itsasontziari ohiko noranzkoan joan beharrean (brankarantz) alderantzizkoan (txoparantz) joatea eragiten zaio.

## Arraunean

Arraunen indarrez mugitutako ontzi batean, zia egitea boga egitearen alderantzizko maniobra da, hau da, gidoia txopatik brankarako norabidean eramanez. Arraun guztiekin batera egiten bada, ontzia osorik atzeraka doa; banda bateko arraunekin bakarrik eginda, berriz, ziaboga izeneko maniobra egiten da.

## Motorretan

Motordun itsasontzietan, zia egiten da helizea kontrako norabidean buelta ematen duenean, ontzia txopa alderantz eramanez.
Egoera normal batean (emergentziarik ez bada, hala nola talka egiteko arriskua) maniobra kontuz egin behar da, bat batean barik: zia egiteko agindua jasotzean, makinistak lehenengo motorraren abiadura jaitsi behar du, eta gero guztiz gelditu.
Lehen begiratuan pentsa daiteke lemak, zia egitean, aurrera egitean bezalako mugimendua eragingo duela, baina alderantziz; ez da horrela. Izan ere, zia egitean lemak branka asimetriko bat bezala jokatzen du, zurrunbilo gune bat sortuz. Horretara, lemaren eragina askoz ere apalagoa da aurrerako norabidean baino. Zia egitean, haizeak eta korronteak ontzian eragin handiagoa dute lema baino.

## Erreferentziak

* ↑ (Gaztelaniaz) Lloret, Jorge Juan. (2014-10-27). «Aprende a remar: nociones básicas y maniobras» Aprende a remar (Noiz kontsultatua: 2019-02-02).
* ↑ (Gaztelaniaz) «La CHUSMA de los REMEROS» Profesor LÍLEMUS 2014-06-13 (Noiz kontsultatua: 2019-02-02).
* ↑ «Ciar en veleros pequeños con motores pequeños. Ayuda - La Taberna del Puerto» foro.latabernadelpuerto.com (Noiz kontsultatua: 2019-02-02).

## Kanpo estekak

* Datuak: Q5768695
# Zhytomyr

Zhytomyr (ukraineraz: Жито́мир) edo Zhitomir (errusieraz: Жито́мир) Ukrainako mendebaldeko hiria eta izen bereko probintziako hiriburua da. 2005ean 277.875 biztanle zituen.

## Historia

Ustez IX. mendean sortua da, baina hiria aipatzen duen lehen dokumentua 1240. urtekoa da, tartariarrek inbaditu zutenekoa.

## Klima

Datu klimatikoak (Zhytomyr) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 5.0 | 5.0 | 12.0 | 22.0 | 27.0 | 29.0 | 32.0 | 31.0 | 27.0 | 21.0 | 13.0 | 7.0 | ' |
| Batez besteko tenperatura maximoa (°C) | -2.8 | -1.4 | 3.5 | 11.9 | 19.6 | 22.9 | 24.9 | 24.0 | 19.1 | 11.9 | 4.1 | -0.7 | 11.4 |
| Batez besteko tenperatura (ºC) | -5.7 | -4.9 | -0.4 | 7.0 | 13.9 | 17.0 | 18.9 | 17.8 | 13.1 | 7.2 | 1.3 | -3.2 | 6.8 |
| Batez besteko tenperatura minimoa (°C) | -8.8 | -8.3 | -3.7 | 2.6 | 8.3 | 11.6 | 13.3 | 12.4 | 8.1 | 3.2 | -1.4 | -5.6 | 2.6 |
| Erregistraturiko tenperatura minimoa (°C) | -35.0 | -35.0 | -27.0 | -11.0 | -4.0 | 1.0 | 5.0 | 2.0 | -5.0 | -20.0 | -23.0 | -31.0 | ' |
| Pilatutako prezipitazioa (mm) | 32 | 29 | 31 | 38 | 53 | 66 | 78 | 75 | 50 | 41 | 43 | 34 | 570 |
| Iturria: Sistema de Clasificación Bioclimática Mundial ||||||||||||||

## Ekonomia

Komunikabide-gune garrantzizkoa da. Industria arina eta ehungintza; ospe handia dute Zhytomyrko musika-tresnek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Zhytomyr World-gazetteer.com
* ↑ RUS UKRAINSKAYA - ZHITOMIR (in Spanish). Centro de Investigaciones Fitosociológicas. Retrieved 6 October 2012.

## Kanpo estekak

* (Ingelesez) Zhytomyr Ukrainetrek.com
* Datuak: Q156713
* Multimedia: Zhytomyr / Q156713
# Zia (Bera)

    Artikulu hau Berako auzoari buruzkoa da; beste esanahietarako, ikus «Zia».
Zia Berako (Nafarroa) auzoa da.

## Kanpo estekak

* Datuak: Q12269312
# Woleaiera

Woleaiera Mikronesiako Estatu Federatuetako Woleai eta bere inguruko uharteetan jatorria duen mikronesiar hizkuntza da. Gaur egun, 1.600 hiztun inguru ditu.

## Erreferentziak

* ↑ Euskaltzaindia. (PDF) 38. arauaː Munduko estatu-izenak, herritarren izenak, hizkuntza ofizialak eta hiriburuak. .

## Kanpo estekak

* Datuak: Q34037
# Wolf Lake (Michigan)

Wolf Lake Ameriketako Estatu Batuetako erroldak esleitutako leku bat da. Muskegon konderrian dago, Michigan estatuan. 5.034 biztanle ditu, 10,176323 kilometro koadroko azaleran banatuta.

## Ikus, gainera

* Muskegon konderria

## Kanpo estekak

* Datuak: Q2565570
# Wolf Lake (Minnesota)

Wolf Lake Minnesotako hiri bat da. Becker konderrian kokatua dago. 2010ean 57 biztanle zituen, 0,77 kilometro koadrotan banatuta.

## Ikus, gainera

* Becker konderria

## Kanpo estekak

* Datuak: Q2227122
# Wolf's Castle

Wolf's Castle edota Wolf's Castle, galesez: Casblaidd, Galesko kostaldeko udalerri, parrokia eta komunitate bat da, Pembrokeshire lurraldean dagoena. Haverfordwest eta Fishguard udalerrien artean dago. Historikoki, St Dogwells parrokiaren barnean egon zen.
2011ko erroldaren arabera 642 inguru biztanle zituen.

## Kanpo estekak

* Datuak: Q3460673
* Multimedia: Wolf's Castle / Q3460673
# Wolf Creek udalerria, Woodbury konderria (Iowa)

Wolf Creek udalerria Ameriketako Estatu Batuetako Iowa estatuko udalerri bat da, Woodbury konderrian. Azken zentsuaren arabera 232 biztanle zituen.

## Ekonomia

2020ko zentsuaren arabera, Wolf Creek udalerriak 42 etxebizitza zeuden. Per capita diru-sarrerak 36.854 estatubatuar dolar ziren.

## Kanpo estekak

* Datuak: Q9046512
# Woleu-Ntem

Woleu-Ntem Gabongo bederatzi probintzietako bat da. Bere hiriburua Oyem da. 154.986 biztanle zituen 2013an 38.465 km²-tan banatuta.
Mbini eta Ntem ibaiek bertan dute bere iturburua.

## Banaketa administratiboa

Woleu-Ntem bost departamentutan banaturik dago:
| Departamentua | Chef-lieu | Biztanleria (2013) |
| Woleu | Oyem | 74 403 |
| Ntem | Bitam | 49 712 |
| Haut-Ntem | Minvoul | 10 838 |
| Okano | Mitzic | 16 630 |
| Haut-Komo | Médouneu | 3 403 |

## Kanpo estekak

* Datuak: Q823800
* Multimedia: Woleu-Ntem Province / Q823800
# Wolf (1994ko filma)

Wolf (euskaraz Otsogizon) 1994ko Mike Nichols alemaniar-estatubatuar zinema zuzendariak zuzendutako beldurrezko amodio filma bat da. Jack Nicholson, Michelle Pfeiffer, James Spader, Kate Nelligan, Richard Jenkins eta Christopher Plummer aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Negozio bidai baten ondoren, Will Randall (Jack Nicholson) ilargi beteko gau batez eta Vermont estatuko elurtutako errepide batean autoz bere etxera doa. Bapatean Willek autoarekin basapizti bat joko du. Autotik ateratzen denean itxuraz hilda dagoen otso bat dela ikusiko du. Otsoarengana hurbiltzean ustekabean kozka egin eta iluntasunean ihes egingo du. Will berriz ere autoan sartu eta bidaiari berrekingo dio. Jada hirian dela, Willek bere gorputzean aldaketa bitxiak nabarmendu eta ezohiko jokaera arraroa izaten hasiko dela jabetuko da.

## Aktoreak

* Jack Nicholson: Will Randall
* Michelle Pfeiffer: Laura Alden
* James Spader: Stewart Swinton
* Kate Nelligan: Charlotte Skylar Randall
* Richard Jenkins: Carl Bridger detektibea
* Christopher Plummer: Raymond Alden
* Eileen Atkins: Mary
* David Hyde Pierce: Roy MacAllister
* Om Puri: Vijav Alezais doktorea
* Ron Rifkin: Ralph doktorea
* Prunella Scales: Maude Waggins
* Brian Markinson: Wade detektibea
* Peter Gerety: George
* Bradford English: Keyes
* Stewart J. Zully: Gary
* Thomas F. Duffy: Tom
* David Schwimmer: Polizia
* Allison Janney: Festako 2. gonbidatua
* Lia Chang: Harreragilea

## Kanpo estekak

* Wolf filmaren iragarkia ikusgai. Youtube.com (Ingelesez)
* Wolf filmaren IMDBko fitxa irakurgai (Ingelesez)
* Datuak: Q930540
# Woldert

Woldert Alemaniako udalerria da. Renania-Palatinatua estatuan dago, [[Neuwied (barrutia)|Neuwied]] barrutian. 2014an 599 biztanle zituen 5,03 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q565201
* Multimedia: Woldert / Q565201
# Zorizko laginketa sinple

Estatistikan, zorizko laginketa sinplea laginak erauzteko prozedura bat da, populazio bateko elementu guztiek aukeratuak izateko probabilitate berdina dutena. Ondorioz sortzen lagina zorizko lagin sinplea dela esaten da. Bi aldaera ditu: laginketa itzuleraduna, non aldi bakoitzean aukeratutako elementua populaziora itzuli, eta ondorioz hurrengo erauzketa batean aukeratua izan daitekeen; eta itzulerarik gabeko laginketa, non aukeratutako elementuak aparte jarri eta berriz ere aukeratuak ezin izan daitezkeen. Laginketa metodo oinarrizkoa da, beste laginketa-metodoetan ere erabiltzen dena partzialki, eta azterketa matematiko sinplea du.

## Erreferentziak

* ↑ (Ingelesez) Singh, Sarjinder. (2003). Advanced Sampling Theory With Applications. Springer Science & Business Media, 71 or..

## Kanpo estekak

* Datuak: Q1056998
* Multimedia: Random sampling / Q1056998
# Zorizko saiakuntza

    Artikulu hau zorizkotzez egindako saiakuntza edo esperimentuari buruzkoa da; hainbat emaitza izan ditzakeen ekintza edo fenomenoa gaitzat duena beste hau da: «Saiakuntza (probabilitate teoria)»
Saiakuntzan, zorizko saiakuntza saiakuntza-unitateak tratamenduen artean zoriz banatzen dituen saiakintza modua da, estatistikaren aldetik prozesua baliozkoa eta fidagarria izan dadin. Adibidez, botika berri bati buruzko saiakuntza egin nahi bada, botikarik gabeko eta botika hartu duten gaixoekin, gaixoak zoriz esleituko dira bi tratamendu horietan.

## Ikuspegi orokorra

Ausazko esperimentazioa ez da kasualitatea. Zorizko saiakuntzak alborapena murrizten du, diseinu esperimentalean esplizituki kontabilizatu ez diren beste faktore batzuk berdinduz. Zorizko saiakuntzak diseinu ezezagunak ere sortzen ditu, eta baliagarriak dira ereduan oinarritutako inferentzia estatistikoan, bereziki bayesiarretan edo ereduan oinarritutakoetan. Esperimentuen diseinuan, tratamenduak alderatzeko diseinurik sinpleena "diseinu guztiz ausazkoa" da. "Ausazko murriztapen" batzuk gerta daitezke blokeo eta esperimentuekin, baldin eta faktore batzuk badituzte-aldakorrak badituzte; ausazkorako murrizketa gehigarriak gerta daitezke zorizko saiakuntza oso bat bideraezina denean edo aukeratutako efektu-zenbatesleen bariantza murriztu nahi denean.
Saiakuntza klinikoetako tratamenduaren zorizko saiakuntzak arazo etikoak sortzen ditu. Kasu batzuetan, zorizko saiakuntzak aukera terapeutikoak murrizten ditu, bai medikuarentzat bai pazientearentzat; beraz, tratamenduekiko ekipamendu klinikoa eskatzen du.

## Erreferentziak

* ↑ (Ingelesez) Stephanie. (2021-12-29). «Randomized Experiment» Statistics How To (Noiz kontsultatua: 2022-03-21).

## Kanpo estekak

* Datuak: Q1231081
# Zorizkotze

Zorizkotze edo zorizkoketa hitzek egitura baten eraketa zorizkoa izan dadin burutu beharreko prozesua adierazten dute. Bereziki estatistikan erabiltzen dira. Erabilera zenbait ditu:
* zorizko saiakuntza bat eratzeko prozesua, non unitateak zoriz banatzen diren tratamenduen artean;
* zorizko lagin bat eratzeko prozesua.

## Kanpo estekak

* Datuak: Q1208913
# Zorkul

Zorkul (paxtuneraz: زارکول‎, tajikeraz: Зоркӯл, Zārkul) Erdialdeko Asian kokaturiko aintzira da, Afganistan eta Tajikistan arteko mugan.

## Geografia

Pamir mendietan aurkitzen den aintzira da, 4.130 metrotako altueran. Ekialde-mendebalde norabirean luzatzen da 25 kilometrotan zehar. Ia 40 km$^2$-ko azalera du, iparraldeko zatia Tajikistani dagokio eta hegoaldekoa Afganistani.
Mendietatik datizen urak jasotzen ditu eta haren hustubidea Pamir ibaia da.

## Historia

Zetaren Bidea Zorkul aintziratik igarotzen zen eta txinatarrek "Dragoi Handiaren putzua" (大龍池) izena eman zioten. Baliteke Marco Polok aintzira ezagutu izana, baina lehen europarra John Wood britainiar itsas armadako ofiziala izan zen 1838an. Britainiarrek "amir mendietako Vixtoria aintzira" izena eman zioten Viktoria erreginaren omenez.
1895ean Errusiarren eta Afganistan gobernatzen zuten britainiarren artean muga ezarri zen.

## Fauna babestua

Hegaztientzako aintzira garrantzitsua da eta Ramsarko hitzarmenaren barnean sartu zuten 2001ean. 45 hegazti espezie inguru zerrendatu dira.
Aurrez 1972an Tajikistan aldean Zorkul Natur Erreserba eratu zen antzara indiarra babesteko helburuarekin.

## Erreferentziak

* ↑ Euskaltzaindia. Europako toponimia fisikoa. .
* 1 2 (Ingelesez) Diment, Alex; Hotham, Paul; Mallon, David. (2012-01). «First biodiversity survey of Zorkul reserve, Pamir Mountains, Tajikistan» Oryx 46 (1): 13–13. doi:10.1017/S0030605311002146. ISSN 1365-3008. (Noiz kontsultatua: 2024-04-14).
* ↑ «BirdLife International - conserving the world's birds» web.archive.org 2007-07-10 (Noiz kontsultatua: 2024-04-14).

## Kanpo estekak

* Datuak: Q226748
* Multimedia: Zorkul Lake / Q226748
# Zorlențu Mare

Zorlențu Mare Errumaniako udalerri bat da, Caraș-Severin konderrian. 873 biztanle ditu, 66,98 kilometro koadroko azaleran banatuta.

## Herriak

Udalerrian honako herriak daude:
Zorlențu Mare $^{(en)}$ Zorlencior $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725284
# Zormendi

Zormendi Murumendiko mendilerroan dagoen Gipuzkoako mendi bat da.

## Ibilaldiak

* Beasaindik: 1 ordu eta 15 minutu
* Ordiziatik: 1 ordu eta 30 minutu

## Ikus, gainera

* Murumendiko mendilerroa
* Gipuzkoako mendiak

## Kanpo estekak

* Datuak: Q12269402
# Zorita de los Canes

Zorita de los Canes Guadalajarako udalerria da, La Alcarria eskualdean dagoena. Hiri Bisigodoa Rekopolis Zoritan dago.
2009ko urtarrilaren 1eko erroldaren arabera 84 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1657998
* Multimedia: Zorita de los Canes / Q1657998